25. 9. 86 De Europæiske Fællesskabers Tidende Nr. L 274/13 KOMMISSIONENS FORORDNING (EØF) Nr. 2936/86 af 24. september 1986 om ændring af forordning (EØF) nr. 2677/85 om gennemførelsesbestemmelser for ordningen vedrørende støtte til forbruget af olivenolie KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning nr. 136/66/EØF af 22. september 1966 om oprettelse af en fælles markeds- ordning for fedtstoffer (1), senest ændret ved forordning (EØF) nr. 1454/86 (?), særlig artikel 11, stk. 8, og ud fra følgende betragtninger : I artikel 17 i Kommissionens forordning (EØF) nr. 2677/85 ?), ændret ved forordning (EØF) nr. 3818/85 (?), er det fastsat, at overgang til fri omsætning i Fællesskabet af olivenolie henhørende under pos. 15.07 A i den fælles toldtarif alene kan ske, hvis der er fremlagt bevis for en sikkerhed, der skal hindre, at der ydes forbrugsstøtte til olie med oprindelse i tredjelande ; blandt betingelserne for frigivelse af nævnte sikkerhed er i artikel 18 i samme forordning fastsat, at olien skal udføres in bulk eller i umiddelbar emballage med et nettoindhold på .5 liter ; i henhold til artikel 20 i forordning nr. 136/66/EØF kan der ydes restitution for olivenolie, der udføres til tredje- land ; restitutionsbeløbet kan bogføringsmæssigt variere, bl.a. som følge af, at der er betalt forbrugsstøtte ; i henhold til artikel 6 i forordning (EØF) nr. 2677/85 kan der ikke ydes forbrugsstøtte til olivenolie in bulk eller i umiddelbar emballage med et nettoindhold på over 5 liter ; for at undgå uberettiget berigelse bør det fastsættes, at ved udførsel af olivenolie, for hvilken ovennævnte emballeringsforhold gør sig gældende, kan den attest, der gør det muligt at frigive den pågældende sikkerhed, hvis størrelse svarer til forbrugsstøtten, ikke udstedes, hvis der ydes restitution i forbindelse med transaktionen ; de i denne forordning fastsatte foranstaltninger er i over- ensstemmelse med udtalelse fra Forvaltningskomiteen for Fedtstoffer — UDSTEDT FØLGENDE FORORDNING : Artikel 1 I artikel 18, stk. 4, første afsnit, i forordning (EØF) nr. 2677/85 indsættes i slutningen følgende punktum : »] det i stk. 1, litra b), nævnte tilfælde udstedes attesten dog ikke, hvis der i forbindelse med den pågældende udførsel ydes eksportrestitution«. Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 24. september 1986. () EFT nr. 172 af 30. 9. 1966, s. 3025/66. () EFT nr. L 133 af 21. 5. 1986, s. 8. () EFT nr. L 254 af 25. 9. 1985, s. 5. () EFT nr. L 368 af 31. 12. 1985, s. 20. På Kommissionens vegne Frans ANDRIESSEN Næstformand